Org. delavnic in družinsko svetovanje skupina »pomlad«

V okviru posebnega socialnega programa Organizacija delavnic in družinsko svetovanje, je prva skupina z imenom »pomlad« končala tridnevni program. Program je potekal 26., 27. in 28. aprila v hotelu Smogavc v Zrečah. Udeležilo se ga je 38 oseb ali 19 zakonskih ali izven zakonskih parov. Vodja programa je bila Tanja Hari Vidmar.

S programom smo začeli v petek in z bolj lahkotnejšo vsebino za lažje medsebojno spoznavanje. V soboto smo nadaljevali z delavnico, ki jo je vodila Nina Babič, univ. dipl. psihologinja, na temo Vrednote nekoč in danes. Nedeljsko dopoldan nam je s svojimi izkušnjami popestril Viktor Pilinger, zastopnik pacientovih pravic s strani ZZV Maribor. Spremljala ga je tudi bodoča zastopnica pacientovih pravic Vlasta Cafnik, ki bo zaradi obilice dela, kot dodatna zastopnica svoje delo pričela opravljati čez dober mesec.

Udeleženci so bili z vsebino programa izredno zadovoljni. Prevladovalo je enotno mnenje, da spoznavanje tako različnih vsebin pripomore k boljši kakovosti vsakdanjega življenja.

Tanja Hari VIdmar